Diari Oficial de la Generalitat Valenciana


Sumari del DOGV 7733, del 03-03-2016 (2016/1366)

RESOLUCIÓ de 8 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 72/15-EAE Xixona, 73/15-EAE Altea i 75/15-EAE Rocafort.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1366


Data del document
:   08-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 72/15-EAE Xixona, 73/15-EAE Altea i 75/15-EAE Rocafort. [2016/1366]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 72/15-EAE Xixona, 73/15-EAE Altea i 75/15-EAE Rocafort.  
  
«Informe ambiental i territorial estratègic  
Núm. d'expedient: 072/6622-XCA.  
Títol: Modificació puntual número 2 del Pla Especial de Reforma Interior del Nucli Antic.  
Promotor: Ajuntament de Xixona.  
Autoritat substantiva: Ajuntament de Xixona.  
Localització: Xixona (Alacant).  
  
La Comissió d'Avaluació Ambiental, en la sessió realitzada el 17 de desembre de 2015, va adoptar l'acord següent:  
Vista la proposta de l'informe ambiental i territorial estratègic de la modificació puntual número 2 del Pla Especial de Reforma Interior del Nucli Antic de Xixona:  
Amb data 30 de març de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la Modificació Puntual número 2 del Pla Especial de Reforma Interior del Nucli Antic del terme municipal de Xixona.  
  
1. Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya d'esborrany de la modificació i del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
2. Planejament vigent  
El planejament vigent al municipi de Xixona és el Pla General d'Ordenació Urbana aprovat definitivament per la Comissió Provincial d'Urbanisme amb data 4 de juny de 1987. El dit planejament no va ser sotmés a avaluació ambiental.  
El 10 d'abril de 1991 es va aprovar definitivament per la Comissió Provincial d'Urbanisme el Pla Especial de Reforma Interior del Nucli Antic de Xixona i des d'esta data només s'ha aprovat una modificació puntual d'este, a fi de reajustar alineacions en el cantó dels carrers Alcoi i de la Vall.  
  
3. Objecte i justificació  
Objecte  
La modificació té per objecte aclarir i adequar a les circumstàncies actuals, alguns aspectes de la regularització del pla especial de reforma interior (PERI) del nucli antic, introduir una disposició addicional i modificar diversos articles de les normes urbanístiques i del Catàleg d'Espais Protegibles.  
Els objectius de l'ordenació proposada són:  
- Actualitzar la regulació detallada de l'edificació per a l'adequació a la normativa vigent sobre condicions de l'edificació.  
- Adaptar la regulació d'usos a les necessitats actuals, acotar l'abast de les activitats incloses en l'ús de tallers d'artesania i possibilitar àmpliament l'ús hoteler, en una zona amb clars atractius per al turisme rural d'interior.  
- Ajustar definicions per a aclarir l'aplicació de la norma, quant a soterranis, alçària de cornisa i semblants.  
- Adequar l'aplicació de les condicions estètiques de les directrius de projectes, per a garantir la preservació dels valors ambientals de la totalitat de les zones on s'ubiquen els edificis d'especial interés.  
  
- Introduir previsions per a evitar que la implantació de captadors solars, visibles des de l'exterior, perjudique l'interés ambiental de la zona.  
- Modernitzar l'abast dels nivells de protecció dels edificis inclosos en el catàleg, per a harmonitzar-los amb la normativa més actual, en concret amb les determinacions del Reglament d'ordenació i gestió territorial i urbanística (ROGTU).  
La modificació proposada afecta únicament l'ordenació detallada i opera en una zona de sòl urbà totalment consolidat per l'evolució històrica de la ciutat, se centra en els termes següents:  
  
- Modificació de les Normes Urbanístiques en els articles 1, 2, 8, 9, 10, 11, 13, 14, 16, 22, 23, 23 bis, 24, 25, 27, 28, 32, 33, 34, 35, 36 i 37, i s'afig una disposició addicional (per a regular les instal·lacions de captació d'energia solar).  
- Modificació del Catàleg d'Espais Protegits, a fi d'adaptar els nivells de protecció als assenyalats en el ROGTU, atenent a la disposició transitòria 7a.  
Se cenyix a aspectes de les ordenances reguladores del PERI, sense afectar altres documents, excepte el Catàleg. No comporta l'adopció de nous criteris respecte de l'estructura general i orgànica del territori o de la classificació de sòl, ni augmenta l'aprofitament lucratiu.  
Pel que fa al Catàleg d'Edificis Protegibles, amb la modificació no s'altera el nombre d'edificis catalogats, ni el nivell de protecció de cap d'estos.  
  
Justificació  
Estos objectius obeïxen a la intenció d'evitar la problemàtica generada per la inadequació de les ordenances a la normativa més recent i a l'interés de previndre situacions no desitjades, quant a la possibilitat d'intervencions en l'edificació que deterioren el valor ambiental del nucli antic de la població.  
Així mateix es pretén solucionar la limitació quant a la implantació d'allotjaments turístics, que actualment queden restringits únicament a les plantes baixa i primera, en la major part del nucli antic.  
  
L'àmbit territorial del PERI del nucli antic es reduïx a les zones A i B del nucli urbà principal de la població.  
Quant a l'anàlisi de les alternatives, s'analitza principalment l'alternativa 0, donat el limitat abast de la modificació proposada. Es descarta perquè «possibilitaria l'aparició d'intervencions en l'edificació que podrien suposar un deteriorament de les característiques tipològiques i ambientals de l'edificació del conjunt urbà» i «dificulta l'aplicació de la normativa vigent en matèria de qualitat de l'edificació».  
  
  
4. Consultes realitzades  
Per part de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la condició d'administracions públiques afectades, a:  
  
Consulta Informe Administració pública consultada  
 20.03.2015 CITMA. DG Avaluació Ambiental i Territorial: ST Urbanisme d'Alacant  
15.04.2015   
27.10.2015  
29.04.2015 CITMA: SubDG Ordenació, Planificació i ATE.  
Servei d'Infraestructura Verda i Paisatge  
Servei d'Ordenació del Territori (PATRICOVA)  
15.04.2015 26.05.2015 Conselleria d'Educació, Cultura i Esport:  
Direcció General de Cultura  
  
Nota: els informes rebuts es poden consultar en la pàgina web www.cma.gva.es/eae una vegada s'emeta este IATE.  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d) i 51.1 de la LOTUP.  
Risc d'inundació  
El Pla d'Acció Territorial sobre Prevenció del Risc d'Inundació (PATRIOVA) establix limitacions a la implantació de certs usos per risc d'inundació.  
El 30 d'abril de 2015, el Servei d'Ordenació de Territori, tenint en compte les cartografies d'inundabilitat aplicables, en virtut de la normativa urbanística del PATRICOVA i de la directriu 65.d del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, informa que l'actuació proposada no està afectada per risc d'inundació.  
Paisatge  
De conformitat amb el que establix l'article 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en este i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espais culturals.  
En l'informe de 27 d'octubre de 2015 el Servei d'Infraestructura Verda i Paisatge, tenint en compte l'objecte i l'abast de la modificació proposada, considera que majoritàriament la incidència en el paisatge del nucli urbà no serà significativa, atés l'abast interpretatiu o d'adequació a la normativa vigent. Si bé, afig diferents consideracions a tindre en compte amb relació als aspectes de la modificació que sí que són susceptibles de tindre incidència en el paisatge i assenyala, amb relació a les instal·lacions de captació d'energia solar la rellevància de les solucions que finalment s'adopten en les cobertes de les edificacions, per a la preservació del valor paisatgístic i visual existent «ja que l'observació d'esta zona des de la part alta de la població és molt important», segons reconeix el document. Per això, requerix l'aportació d'una certa documentació gràfica i l'elaboració d'un estudi d'integració paisatgística que permeta fixar àmbits i establir paràmetres i condicions per a viabilitzar la implantació de les instal·lacions.  
  
Patrimoni cultural  
En l'Informe de data 26 de maig de 2015, la Direcció General de Cultura, considera les modificacions proposades adequades per a la conservació i valoració dels elements catalogats i emet informe favorable, als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià. No obstant això, advertix que, si com a conseqüència d'altres legislacions sectorials i protectores es produïren variacions en la proposta informada, haurà de sotmetre's novament a informe.  
Aspectes urbanístics  
El Servei Territorial d'Urbanisme d'Alacant informa amb data 20 de març de 2015 que la present modificació s'ha redactat a l'empara de la Llei 16/2005, Urbanística Valenciana (LUV), però no es pronuncia sobre la legislació d'aplicació, atenent que no consta en la documentació que s'haja sotmés a informació pública amb anterioritat a l'entrada en vigor de la LOTUP. No obstant això, assenyala la seua transcendència quant a les modificacions proposades per al catàleg que incorpora el PERI.  
Pel que fa a les determinacions de caràcter urbanístic que incidixen en la proposta, el Servei Territorial no advertix que esta contravinga la normativa d'aplicació i des de la visió de les competències urbanístiques, considera que la proposta no pareix que haja de tindre efecte significatiu sobre el medi ambient.  
Atés que afecta l'ordenació detallada la seua aprovació definitiva, en virtut de l'article 44.5 de la LOTUP, és competència municipal.  
  
Per mitjà de consulta en el DOCV es comprova que la informació pública de la Modificació Puntual núm. 2 del PERI del nucli antic de Xixona es publica en el DOCV de 12 de febrer de 2015, després de l'Acord del Ple de la corporació, de data 22 de gener de 2015. És, per tant, posterior a l'entrada en vigor de la LOTUP i, en virtut de la disposició transitòria primera, serà aplicable la nova llei urbanística, que deroga entre altres disposicions la LUV i el ROGTU.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, i vistos els informes rebuts, es considera que la modificació proposada del pla especial de reforma interior que únicament afecta sòl urbà del municipi, en concret la regulació d'usos i les ordenances de l'edificació de l'àmbit del nucli antic, sense perjuí que hagen de ser ateses les qüestions assenyalades en matèria de paisatge, no presenta efectes significatius sobre el medi ambient.  
  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu, i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Acord  
Segons establix l'article 51 de la LOTUP, d'acord amb els criteris de l'annex VIII d'esta llei, la modificació del pla avaluat no influïx en altres plans o programes; no té incidència en el model territorial vigent en el municipi ni produïx increment significatiu en el consum de recursos; no suposa afectació sobre elements del patrimoni natural i cultural i, consultat respecte d'això el Servei Territorial d'Urbanisme d'Alacant, la Subdirecció General d'Ordenació, Planificació i ATE i la Direcció General de Cultura; es pot concloure que el procediment d'avaluació ambiental simplificada és prou per a determinar que la proposta de la Modificació Puntual núm. 2 del Pla Especial de Reforma Interior del Nucli Antic no presenta efectes significatius sobre el medi ambient sense perjuí que hagen de ser ateses les consideracions assenyalades en l'informe del Servei d'Infraestructura Verda i Paisatge.  
  
D'acord amb allò que s'hi ha exposat, es proposa: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 2 del Pla Especial de Reforma Interior del Nucli Antic, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé s'hauran de complir les condicions següents:  
- Es documentaran gràficament els àmbits del PERI en els quals es permeten les instal·lacions de captació d'energia solar i s'elaborarà l'estudi d'integració paisatgística que permeta fixar, a partir de l'anàlisi visual corresponent, els àmbits concrets i els paràmetres i les condicions adequades per a viabilitzar la implantació d'instal·lacions. Tot això als efectes d'obtindre l'informe dels serveis municipals favorable en matèria de paisatge, prèviament a l'aprovació definitiva de la modificació proposada.  
- La modificació haurà d'adequar-se en el que procedisca a la LOTUP, atés que li és d'aplicació.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 2 del Pla Especial de Reforma Interior del Nucli Antic de Xixona per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Estudi de detall de la fase I del polígon Urlisa III en el pla parcial El Áramo.  
Promotor: Ajuntament d'Altea.  
Autoritat substantiva: Ajuntament d'Altea.  
Localització: Altea (Alacant).  
Núm. expedient: 073/0539-GUS.  
  
La Comissió d'Avaluació Ambiental va adoptar l'acord sobre la necessitat de sotmetre a avaluació ambiental estratègica l'Estudi de detall de la fase I del polígon Urlisa III en el pla parcial El Áramo d'Altea, en la sessió realitzada el 17 de desembre de 2015.  
  
Acord:  
Amb data 30 de març de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de l'Estudi de detall de la fase I del polígon Urlisa III en el pla parcial El Áramo d'Altea.  
  
Documentació presentada  
La sol·licitud d'inici, remesa per l'Ajuntament d'Altea, s'acompanya d'esborrany de l'estudi de detall i document inicial estratègic d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
  
S'acompanya igualment d'un estudi d'integració paisatgística de les parcel·les 1 a 11 i del projecte de parcel·lació de les parcel·les 5, 6, 9 i 10, totes estes en el mateix àmbit d'actuació.  
El 5 de juny de 2015 es va presentar la documentació complementària després d'un requeriment realitzat.  
  
Planejament vigent  
El planejament municipal vigent és un pla general que es va aprovar el 20 de setembre de 1982 i no va ser objecte d'avaluació ambiental. En l'actualitat està en procés de revisió i es va emetre el document de referència el 15 de febrer de 2013 (expedient 19/6872 SHX).  
El pla parcial El Áramo es va aprovar definitivament el 20 d'octubre de 1978, i les seues determinacions es van assumir pel pla general, si bé ha patit diverses modificacions des de llavors (març 2011, març 2012, octubre 2012 i febrer de 2013) que han sigut refoses en text aprovat a l'octubre de 2013. (BOP 27.11.2013).  
El projecte de reparcel·lació es va aprovar el 4 d'abril de 2003 pel Ple de la corporació.  
  
Objecte i justificació  
L'àmbit objecte de l'estudi de detall està situat al nord de la urbanització residencial Urlisa III (etapa 1), en el vessant sud de la serra de Bèrnia, i la superfície afectada de 114.500 m².  
Esta zona va ser ordenada per mitjà del pla parcial El Áramo, i ara es pretén modificar la parcel·lació de les parcel·les números 5, 6, 9 i 10 a fi d'obtindre unitats de menor dimensió. Per a poder realitzar esta parcel·lació la normativa del pla parcial exigix l'elaboració d'un estudi de detall d'ordenació de volums.  
  
Núm. parcel·la Superfície (m²)  
Núm. 5 8.678,65  
Núm. 6 5.064,00  
Núm. 9 25.192,37  
Núm. 10 11.990,50  
  
  
Mantindre la parcel·lació actual dificulta el desenvolupament dels habitatges donat l'escàs mercat que pot haver-hi per a parcel·les d'esta dimensió, l'edificabilitat del qual no podria ser consumida per un únic habitatge o podria generar construccions de gran extensió.  
Per això, estes 4 parcel·les passen a subdividir-se en 31 parcel·les edificables la dimensió de les quals oscil·la entre els 2.382 m² i 1.400 m², parcel·la mínima establida pel pla parcial.  
Es procedix a dissenyar la disposició dels volums respectant les ordenances aprovades en especial l'alçària reguladora i el nombre de plantes, 7 metres i dos plantes respectivament.  
  
Consultes  
Per part de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta de les administracions següents:  
  
Consulta Informe Administració pública consultada  
17.04.2015 13.05.2015  
19.10.2015 CITMA: SubDG Ordenació, Planificació i ATE (inundabilitat)  
CITMA: SubDG Ordenació, Planificació i ATE (paisatge)  
17.04.2015 27.04.2015 CITMA. DG Avaluació Ambiental i Territorial: ST Urbanisme.  
17.04.2015 15.05.2015 CITMA: SubDG del Medi Natural  
17.04.2015 06.05.2015 Confederació Hidrogràfica del Xúquer  
  
  
Nota: els informes rebuts es poden consultar en l'adreça web: www.cma.gva.es/eae  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
En la documentació s'indica que l'ordenació de volums s'ha realitzat tenint en compte la rasant natural del terreny, i s'han evitat desmunts i reblerts innecessaris. També es proposa eliminar la reculada de 7 metres de les edificacions respecte al vial a fi d'adaptar-se millor als pendents. S'assenyala que s'ha realitzat l'estudi detallat per parcel·la per a aconseguir la millor opció d'integració en el terreny.  
  
S'han distingit tres zones d'actuació en funció del terreny, la primera en què abunda el pi blanc, la segona absent de vegetació en què predomina el prat calcari i una tercera de transició.  
S'adopten diverses mesures d'integració, unes tendents a corregir la integració dels volums, altres destinades a millorar el paisatge, altres relatives a la urbanització de les parcel·les i altres relatives a les edificacions. Respecte a estes últimes s'establix una carta de colors per als acabats de l'immoble segons la zona en què es trobe (entre tons grisos, verds, terra i arena). Totes estes busquen la integració per mitjà de la mimesi per mitjà d'una adequada utilització de textures, materials i colors.  
El Servei d'Infraestructura Verda i Paisatge emet un informe el 19 d'octubre de 2015 en el qual assenyala que si s'aplicaren els criteris establits en la normativa vigent esta actuació no seria possible pels elevats pendents, ser una zona de gran visibilitat i estar molt pròxima a un paisatge protegit; no obstant això, al tractar-se de sòl urbà, amb pla parcial aprovat i en vigor consideren que no se li apliquen estos. Indiquen que hi ha incidència en el paisatge, però que estos efectes es mitigaran a causa de l'ordenació i les mesures d'integració proposades, i es millorarà la integració respecte a la vigent hui.  
  
El Servei Territorial d'Urbanisme d'Alacant emet un informe amb data 27 d'abril de 2015, i manifesta les determinacions de caràcter urbanístic que incidixen en les propostes, les quals es reproduïxen en l'acord.  
El Servei d'Ordenació del Territori emet un informe el 13 de maig de 2015 en el qual assenyala que no està afectat per risc d'inundació d'acord amb les determinacions del PATRICOVA.  
La Confederació Hidrogràfica del Xúquer, el 6 de maig de 2015, assenyala que no hi ha afectació a llits però que si que es produïx un increment de la demanda dels recursos hídrics i que per tant haurà de justificar-se la disponibilitat d'estos als efectes previstos en l'article 25.4 del Text Refós de la Llei d'Aigües.  
L'àmbit s'inclou dins del LIC Serres de Bèrnia i el Ferrer, i de la ZEPA de les Forests de la Marina. En el Banc de Dades de Biodiversitat, quadricula 1\*1, apareixen dos espècies catalogades, l'àguila de panxa blanca i el carranc de riu. No obstant això, atés que es tracta del desenvolupament d'un sòl urbà, el 15 de maig de 2015 s'emet la resolució, de la directora general del Medi Natural, que assenyala que el projecte no tindrà afectacions sobre la Xarxa Natura 2000.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que l'estudi de detall presenta afectacions sobre el paisatge si bé a causa de les mesures d'integració que s'adoptaran esta afectació serà de menor magnitud que si es desenvolupara allò que s'ha previst pel planejament actualment vigent. (L'alternativa 0 preveu la construcció d'unitats multifamiliars o construccions agrupades semblants a les que hi ha en l'entorn).  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu, i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51 de la LOTUP, per considerar, d'acord amb els criteris de l'annex VIII que l'estudi de detall avaluat no establix el marc per a projectes subjectes a avaluació d'impacte ambiental, no té incidència en el model territorial vigent en el municipi i que tenint en consideració els informes emesos que consideren que l'afectació paisatgística que poguera existir pel desenvolupament plantejat es mitiguen amb l'ordenació i les mesures d'integració paisatgístiques propostes, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'Estudi de detall de la fase I del polígon Urlisa III en el pla parcial EL Áramo d'Altea, d'acord amb els criteris de l'annex VIII de la LOTUP, per corregir els efectes sobre el medi ambient que es pogueren produir, i correspon continuar la tramitació d'acord amb la normativa sectorial, si bé s'hauran de complir les condicions següents:  
  
1) Basant-se en l'article 41.2 LOTUP, haurà de justificar-se la procedència de la redacció de l'estudi de detall i indicar el precepte del planejament de rang superior que el preveu.  
2) Haurà de justificar-se el compliment de les determinacions del planejament de rang superior, és a dir, les ordenances del pla parcial.  
3) Prèviament a l'aprovació definitiva haurà d'obtindre's l'informe de la Confederació Hidrogràfica sobre la suficiència del recurs hídric als efectes previstos en l'article 25.4 del Text Refós de la Llei d'Aigües.  
  
4) Atés que l'aprovació definitiva correspon a l'Ajuntament, haurà de ser este el que es pronuncie sobre l'estudi d'integració paisatgística realitzat.  
5) S'han d'incorporar les mesures d'integració paisatgístiques proposades a la documentació amb eficàcia normativa perquè siguen de compliment obligatori.  
6) Encara que no és objecte d'este estudi de detall, seria recomanable que la línia aèria elèctrica situada al nord no discorreguera per parcel·les privades sinó que fóra soterrada per vials públics.  
7) Si bé s'ha aportat en la documentació el projecte de parcel·lació s'ha d'assenyalar que este no se sotmet al procés d'avaluació ambiental de la LOTUP ja que no s'emmarca en cap dels casos previstos en l'article 46 d'esta.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'Estudi de detall de la fase I del polígon Urlisa III en el pla parcial El Áramo d'Altea per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons l'autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Núm. Expedient: 75-2015-EAE  
Objecte: Modificació núm. 10 del PGOU  
Promotor: Ajuntament de Rocafort  
Autoritat substantiva: Ajuntament  
Localització: Rocafort (València)  
  
La Comissió d'Avaluació Ambiental va adoptar l'acord sobre la necessitat de sotmetre a avaluació ambiental estratègica la modificació número 10 del PGOU de Rocafort, en la sessió realitzada el 17 de desembre de 2015.  
  
Acord:  
Amb data 31 de març de 2015 es rep de l'Ajuntament de Rocafort la sol·licitud d'inici de l'avaluació ambiental i territorial estratègica de la modificació número 10 del PGOU, acompanyada de document inicial i document de planejament (modificació).  
  
Documentació aportada  
El 31 de març de 2015 es rep de l'Ajuntament de Rocafort la següent documentació en format paper i en format digital, CD: document inicial estratègic i document de planejament (modificació).  
  
  
Planejament vigent  
El municipi de Rocafort disposa com a document de planejament urbanístic del pla general, aprovat definitivament per la Comissió Territorial d'Urbanisme de València amb data 3 de maig de 1990.  
En la normativa urbanística de l'actual planejament l'ús residencial col·lectiu i hostaleria (allotjament), en el qual es pretenen introduir modificacions, queda definit com seguix:  
«Article L.WS.8.4. Residència col·lectiva i hostaleria (allotjaments): edificis que es destinen a allotjaments comunitaris, com són residències de qualsevol tipus (convents, ancians, joventut o semblants), o per a allotjament temporal com ara hotels i semblants i en general els edificis del ram d'hostaleria destinats a allotjament. Es consideraran incloses en este ús les activitats complementàries, incloses en els immobles destinats a este ús hoteler, com ara restaurants, botigues, perruqueries, piscines, magatzems, garatges, etc.»  
S'establix la classificació següent:  
«Article V.II.5. Classificació ús residencial col·lectiu i hostaleria (allotjament)  
Es consideren els grups següents:  
a) Establiments fins a 10 dormitoris o 200 m² de superfície total edificada.  
b) Establiments que sobrepassen algun dels dos límits establits en l'apartat anterior.»  
  
Condicions, per zones, per a ús residencial col·lectiu i hostaleria (allotjament), en el vigent planejament.  
  
Tipologia Permés Permissible Prohibit  
UE1: Unifamiliar Extensiva 1 a a(\*) i b  
UE2: Unifamiliar Extensiva 2 A B  
UE3: Unifamiliar Extensiva 3 A i B  
UE4: Unifamiliar Extensiva 4 a i b  
UE5: Unifamiliar Extensiva 5 a i b  
UE6: Unifamiliar Extensiva 6   
UE7: Unifamiliar Extensiva 7 Esta zona ja no existix (\*\*)  
CAS: Nucli Antic A B  
UI1: Unifamiliar Intensiva 1 A B  
UI2: Unifamiliar Intensiva 2 a b  
UI3: Unifamiliar Intensiva 3 A B  
PI1: Plurifamiliar Intensiva 1 a i b   
PI2: Plurifamiliar Intensiva 2 a i b (\*\*\*)   
OE 1: Ordenació Especial 1 a i b   
OE 2: Ordenació Especial 2 a i b   
OE 3: Ordenació Especial 3 a b  
OE 4: Ordenació Especial 4 a i b   
  
  
(\*) Prohibit grup a, en urb. Santa Bàrbara (modificació VIII del PGOU)  
(\*\*) Per modificació de límit del terme municipal, esta zona va quedar exclosa del terme municipal de Rocafort i annexada al terme de Godella.  
(\*\*\*) Es permet grup a i b, només en situació 3, és a dir, en edificis exclusius independents, amb façana al carrer, amb mitgeres a altres edificis o parcel·les del mateix ús o d'habitatges.  
Nota: les zones amb lletres en majúscules són les zones que es pretén modificar.  
  
Objecte de la modificació  
L'objecte de la modificació consistix a eliminar restriccions a l'ús residencial col·lectiu i hostaleria (allotjament) en una sèrie de zones:  
  
UE2: unifamiliar extensiva 2. Conjunt ambiental del primer desenvolupament de l'antiga zona de ciutat jardí, article X.II.12 del PGOU.  
CAS: nucli antic. Conjunt tipològic del nucli antic, article X.II.8.  
  
UI1: unifamiliar intensiva 1. Conjunt ambiental de l'entorn de la plaça d'Espanya, article X.II.10 del PGOU.  
UE3: unifamiliar extensiva 3.  
UI3: unifamiliar intensiva 1.  
En les zones UE2, CAS i UI1 ja consta com a ús permés o permissible el residencial col·lectiu i hostaleria grup a, i es proposa com a permissible l'ús residencial col·lectiu i hostaleria (allotjament) del grup b (que ara està prohibit) només en edificis preexistents, amb l'objectiu d'afavorir la protecció del patrimoni de Rocafort.  
En la zona UE3 este ús està prohibit (grups a i b) i en la zona UI3 és permissible el grup a i prohibit el grup b, i es proposa que l'ús en ambdós grups passe a ser permissible. Es proposa eixa modificació atenent criteris d'idoneïtat, similitud, proximitat i homogeneïtat, tractant-se de zones susceptibles d'albergar este tipus d'activitats sense ser contradictori amb els usos globals permesos.  
En estes dos últimes zones no s'establix la limitació que només s'autoritze l'ús en edificis preexistents, ja que no hi ha cap conjunt ambiental protegit, i tampoc hi ha immobles que presenten valors rellevants específics a conservar.  
Modificacions plantejades en l'ús residencial col·lectiu i hostaleria (allotjament)  
La modificació planteja els canvis següents (lletres en majúscules):  
  
  
Tipologia Permés Permissible Prohibit  
UE2: Unifamiliar Extensiva 2 a B   
UE3: Unifamiliar Extensiva 2 A i B   
CAS: Nucli Antic a i B   
UI1: Unifamiliar Intensiva 1 a i B   
UI3: Unifamiliar Intensiva 2 a i B   
  
  
El que requerix la modificació dels articles següents de les normes urbanístiques en el sentit abans indicat:  
NTC.X.5.8 usos permissibles segons l'article V.I.3. d'estes normes.  
HXV.L.3.8 usos prohibits segons l'article V.I.3. d'estes normes.  
AZX.VK.3.7 usos permissibles segons l'article V.I.3. d'estes normes.  
CJT.UC.8.3 usos prohibits segons l'article V.I.3. d'estes normes.  
KZV.UX.8.7 usos permissibles segons l'article V.I.3. d'estes normes.  
PQC.WL.3.4 usos prohibits segons l'article V.I.3. d'estes normes.  
KLA.AFE.7.8 usos permissibles segons l'article V.I.3. d'estes normes.  
CTT.LVR.8.7 usos prohibits segons l'article V.I.3. d'estes normes.  
VII. XIV.7.4 usos permissibles segons l'article V.I.3. d'estes normes.  
LSJ.MGG.8.1 usos prohibits segons l'article V.I.3. d'estes normes.  
  
L'article J.AT.7.0. Els establiments del grup b, hauran d'establir una reserva d'aparcaments d'una plaça per cada quatre llits.  
  
Respecte a este últim article s'ha considerat la possibilitat de flexibilitzar l'obligatorietat d'esta reserva per a facilitar la conservació d'alguns immobles pel seu interés arquitectònic i ambiental. S'ha establit la distància de 300 m per a establir la reserva d'aparcament.  
El pla consta d'un annex de protecció amb la seua regulació, de manera que quasi tots els edificis de tipologia residencial inclosos en este annex s'ubiquen en alguna de les tres zones següents: UE2, CAS i UI1.  
  
Zones afectades per la modificació 1.   
Pla de qualificació i zonificació.  
  
Zones afectades per la modificació 2.   
Pla de qualificació i zonificació.  
  
Justificació de la modificació  
Es pretén amb la modificació eliminar algunes restriccions de l'actual planejament per a l'ús residencial col·lectiu i hostaleria (allotjament) en certes zones de Rocafort amb l'objecte de permetre el desenvolupament d'estes activitats per a afavorir la conservació d'immobles de tipologia residencial d'un cert valor arquitectònic. Esta modificació es convertix en un instrument/estratègia per a contribuir a la conservació de determinats immobles amb un cert valor arquitectònic i conjunts parcel·laris amb arbrat d'interés amb valor paisatgístic afegit, que d'una altra manera serien derrocats.  
D'acord amb la documentació: es tracta d'edificis residencials unifamiliars, grans vil·les, que per les seues característiques es manifesten excessivament grans per a la demanda de tipus de família actual. És per això que s'ha observat una certa tendència en alguna de les zones de tipologia unifamiliar, on se segreguen parcel·les d'una gran superfície amb un únic habitatge que es derroca, i de la qual s'obtenen parcel·les de menor dimensió per a obtindre diversos habitatges. Amb açò es perden construccions d'interés, i es diluïx la trama i fisonomia actual d'estos conjunts ambientals. Per açò l'obertura d'altres activitats, que puguen afavorir la conservació de les dites edificacions.  
D'esta manera es dóna resposta a una certa demanda detectada d'implantar activitats de tipus residencial col·lectiu i hostaleria (allotjament): residències d'estudiants, hotels amb encant, residències d'ancians, etc. ja que la tipologia residencial existent de principis de segle XIX, respon molt bé a estos usos.  
D'esta manera s'aconseguix a més potenciar i afavorir l'exercici d'activitats econòmiques que poden beneficiar el municipi, i crea llocs de treball, riquesa i projecció exterior del municipi.  
  
  
  
Zones inundables sistema nacional de cartografia de zones inundables.  
Groc (T-500) i taronja (T-100).  
En la pàgina web de la Conselleria de Cultura hi ha molt pocs edificis inclosos com a béns d'interés etnològic: ajuntament, casa de la cultura, casa de peons caminers, Villa Carmen, etc.  
El municipi disposa junt amb el pla general d'un annex de protecció relatiu a elements del patrimoni cultural.  
Algunes de les parcel·les presenten jardins i zones arbrades.  
La modificació pretén la conservació de les edificacions d'un cert valor arquitectònic i de les zones arbrades, i eliminar restriccions respecte a un ús que pot afavorir conservar estos elements.  
Consultes realitzades  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
13.05.2015 30.09.2015 Servei d'Infraestructura Verda i Paisatge, CITMA  
13.05.2015 21.05.2015 Servei d'Ordenació del Territori, CITMA  
13.05.2015 05.06.2015 Servei Territorial d'Urbanisme de València. CITMA  
  
  
  
Els informes rebuts junt amb l'informe ambiental i territorial estratègic es publicaran en la pàgina web següent: http://www.citma.gva.es/ca/web/evaluacion-ambiental-y-territorial/buscador-por-municipios  
  
  
- Informe del Servei d'Ordenació del Territori (21.05.2015):  
S'indica que l'única zona afectada per risc d'inundació és l'extrem sud de la zona del Nucli Antic.  
«En virtut de la modificació, es permet implantar l'ús residencial col·lectiu i hostaleria (allotjament) en zones en què la normativa actual no ho permet. Certament, este ús té una vulnerabilitat alta davant del risc d'inundació, ja que suposa la concentració d'un nombre més gran de persones en una mateixa parcel·la. L'increment de la vulnerabilitat davant de la inundació, en una zona en què s'ha determinat que hi ha perillositat d'inundació, suposa un increment del risc d'inundació, la qual cosa va en contra de l'article 21.3 de la normativa urbanística del PATRICOVA.  
Ja que l'aprovació de la modificació permetria directament la sol·licitud de llicència per a la implantació d'este nou ús, sense cap altre informe en matèria de risc d'inundació, es considera que la modificació hauria d'excloure del seu àmbit d'aplicació la zona inundable determinada en el sistema nacional de cartografia de zones inundables, que s'ha indicat en la figura 1 (imatge annex V) del present informe.  
  
D'altra banda, l'article 24 de la normativa urbanística del PATRICOVA determina que l'ajuntament ha de verificar la incidència del risc d'inundació, per la qual cosa procedix incloure l'anàlisi del risc de la modificació proposada. Esta exigència també deriva de l'article 20 de la mateixa normativa.  
Ja s'ha comentat que la incidència és d'un abast molt reduït, per la qual cosa es considera que, amb caràcter general, la modificació no té efectes significatius sobre el medi ambient en matèria de risc d'inundació. No obstant això, en el tràmit del procediment simplificat d'avaluació ambiental i territorial, i abans de l'aprovació definitiva de la modificació, haurà d'incloure's en la documentació de la modificació l'anàlisi de la incidència del risc d'inundació en compliment dels articles 20 i 24 de la normativa urbanística del PATRICOVA.»  
L'informe conclou: «Per tot el que s'hi ha exposat, la modificació número 10 del Pla General de Rocafort (València) està afectada parcialment per risc d'inundació i és compatible amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana, sempre que s'incloga l'anàlisi de la incidència del risc d'inundació, en compliment dels articles 20 i 24 de la normativa urbanística del citat pla.  
  
- Informe del Servei Territorial d'Urbanisme de València (05.06.2015):  
«La modificació incidix en la regulació detallada dels usos del sòl en les subzones que s'indiquen, i per tant d'acord amb l'article 35 de la LOTUP, es tracta de determinacions de l'ordenació detallada, i la competència per a la seua aprovació definitiva serà municipal, de conformitat amb l'article 44.5 de la llei. Es recomana grafiar l'àmbit sobre el qual incidix la modificació en la documentació gràfica del document de planejament.  
Atés que la modificació incidix en la zona CAS Nucli Antic, s'haurà de demanar informe a la conselleria competent en matèria de Cultura.  
Per tant, es considera que, de l'aprovació de la modificació puntual número 10 del Pla General de Rocafort (València) no es derivaran efectes significatius sobre el medi ambient des de la visió de les competències urbanístiques d'este servei.  
Abans de la publicació en el BOP de l'aprovació definitiva de l'instrument de planejament per a l'entrada en vigor, es remetrà una còpia digital del pla a la conselleria competent en matèria d'ordenació del territori i urbanisme per a la inscripció en el Registre Autonòmic d'Instruments de Planejament Urbanístic, de conformitat amb l'article 57.2 de la LOTUP.»  
  
- Informe del Servei d'Infraestructura Verda i Paisatge (30.09.2015):  
«Analitzada la documentació obtinguda en la pàgina web d'esta conselleria en l'apartat d'expedients en tramitació d'avaluació ambiental estratègica, així com les normes urbanístiques vigents obtingudes en la pàgina web de l'Ajuntament de Rocafort, i tenint en compte que amb esta modificació es permetria un tipus d'ús residencial anteriorment prohibit o restringit en una gran superfície de sòl urbà, es considera que l'esmentada modificació podria tindre incidència en el paisatge del conjunt urbà, encara que no es modifiquen altres normes urbanístiques en les zones afectades.  
· Per això, i a fi d'evitar o mitigar els possibles efectes significatius, i garantir una inserció adequada dels usos previstos en el paisatge urbà, així com l'efectiva contribució de la modificació a la conservació de determinats immobles amb un cert valor arquitectònic i conjunts parcel·laris amb arbrat d'interés amb valor paisatgístic afegit, que d'una altra manera serien derrocats, es considera necessari establir les condicions de paisatge següents:  
i. S'ha de valorar una restricció per a les possibles segregacions parcel·làries ?només es preveu en les normes urbanístiques vigents per als edificis catalogats-, així com condicions per al disseny de les parcel·les que garantisquen de manera específica la preservació de la vegetació i en general, del caràcter del paisatge existent.  
ii. Així mateix, es considera necessària l'elaboració d'estudis d'integració paisatgística per a la implantació de futures actuacions d'ús residencial col·lectiu i hostaleria en les zones previstes. En estos estudis s'haurà de valorar tant l'efecte que la introducció de nous elements (senyalització dels establiments, reordenació de les parcel·les incrementant places d'aparcament, etc.) podrien tindre en el paisatge urbà de Rocafort, com la necessitat d'incorporar criteris específics de paisatge, en funció de les actuacions que es pretenga realitzar.  
  
· De conformitat amb l'article 44, correspon a esta conselleria informar els instruments de paisatge quan l'aprovació del pla siga autonòmica. Al contrari, si totes les seues determinacions afecten l'ordenació detallada, sense alterar en res l'estructura, l'administració competent per a la valoració de criteris paisatgístics addicionals a incorporar segons l'article 6.3 de la LOTUP, així com dels futurs estudis d'integració paisatgística seria l'Ajuntament.»  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
Les zones afectades per la modificació són sòl urbà d'ús residencial i consten amb edificacions existents en gran part de la superfície, així com en determinades zones conjunts d'arbrats.  
D'acord amb el sistema de cartografia nacional de zones inundables del Ministeri d'Agricultura, Alimentació i Medi Ambient (CHJ l'extrem sud de la zona nucli urbà de Rocafort es veu afectat en una superfície xicoteta per zona inundable amb probabilitat baixa o excepcional (període de retorn de 500 anys) i en molta menor mesura per zona inundable amb probabilitat mitjana o ocasional (període de retorn de 100 anys).  
La modificació no suposa canvis de cap dels paràmetres urbanístics establits per a cada zona (aprofitament, ocupació, nombre de plantes i resta de condicions urbanístiques), ja que són independents de l'ús.  
  
La modificació suposa un marc per a projectes, els quals no estan sotmesos a avaluació d'impacte ambiental.  
L'àrea afectada és sòl urbà residencial edificat majoritàriament. Algunes parcel·les presenten jardins i arbrat i algunes edificacions presenten un cert valor arquitectònic, i hi ha annex de protecció en el pla general. El pla general distingix zones com a conjunt tipològic (CAS) i conjunt ambiental (part d'UE2 i UI1).   
A l'afectar la zona de nucli antic s'obtindrà prèviament a l'aprovació definitiva informe favorable de la Conselleria de Cultura respecte a la possible afecció al patrimoni cultural, i incorpora les condicions que esta establisca, si és el cas.  
La modificació pretén contribuir a conservar les edificacions d'un cert valor arquitectònic així com zones amb arbrat amb interés paisatgístic. No obstant això, i tal com indica el Servei d'Infraestructura Verda i Paisatge per a evitar efectes negatius significatius en el paisatge s'han d'establir una sèrie de condicions.  
Respecte a la possible afectació a edificacions de valor arquitectònic serà l'informe de la Conselleria de Cultura el que establisca si és necessari adoptar mesures preventives respecte d'això, i en principi no s'estima que puguen ocasionar-se efectes negatius significatius sempre que es complisca la regulació existent per a les zones denominades com a conjunt tipològic i conjunt ambiental existent en el pla general, es complisca l'annex de protecció del pla general i se sol·licite informe favorable de la Conselleria de Cultura en aquelles edificacions que figuren en la pàgina web de la referida conselleria com a elements del patrimoni cultural.  
Tot això sense perjuí de complir la regulació d'ordenació del territori, prèviament a l'aprovació definitiva de la modificació que correspon a l'ajuntament, haurà d'incloure's en esta l'anàlisi del risc d'inundació d'acord amb la normativa del PATRICOVA. Tenint en compte allò que s'ha indicat en l'informe referit les zones inundables que resulten de l'anàlisi de risc d'inundació hauran d'excloure's de l'àmbit de la modificació (no els serà aplicable la modificació plantejada respecte a l'ús residencial col·lectiu i hostaleria (allotjament).  
  
El possible increment del trànsit no serà, en principi, rellevant en el sentit que les vil·les o edificis que pogueren habilitar-se per a les activitats d'allotjament col·lectiu no permeten un gran volum d'habitacions, és a dir, no es tractaria de grans complexos residencials col·lectius.  
  
Tenint en compte el que indica no es considera que s'hagen de produir efectes negatius significatius sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE,del Parlament Europeu, i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51.2.b de la LOTUP, per considerar, d'acord amb els criteris de l'annex VIII d'esta llei, que la modificació número 10 del PGOU de Rocafort (València) avaluada i havent tingut en compte les consultes realitzades, es pot concloure que el procediment d'avaluació simplificada és prou per a determinar que la referida modificació no presenta efectes significatius sobre el medi ambient.   
  
D'acord amb allò que s'hi ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 10 del PGOU de Rocafort (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen les condicions descrites a continuació, i correspon continuar la tramitació de la modificació d'acord amb la normativa sectorial:  
1. Prèviament a l'aprovació definitiva s'obtindrà l'informe favorable de la Conselleria de Cultura amb relació a la possible afectació al patrimoni cultural, i s'incorporaran a la modificació, si és el cas, les condicions que esta establisca.  
2. S'inclourà en la documentació de la modificació, prèviament a la seua aprovació definitiva, l'anàlisi de la incidència del risc d'inundació en compliment dels articles 20 i 24 de la normativa urbanística del PATRICOVA, de manera que les seues conclusions s'aplicaran a la modificació a aprovar.  
Les zones inundables que resulten de l'anàlisi de risc d'inundació hauran d'excloure's de l'àmbit de la modificació (no els serà aplicable la modificació plantejada respecte a l'ús residencial col·lectiu i hostaleria (allotjament).  
3. S'inclourà en la normativa urbanística, prèviament a la seua aprovació definitiva, el següent:  
3.1. Es restringiran les possibles segregacions parcel·làries - de manera semblant a allò que s'ha realitzat per a edificis catalogats- per a les parcel·les actuals amb edificacions existents i/o conjunts d'arbrats d'interés, així com s'establiran condicions per al disseny de les parcel·les que garantisquen de manera específica la preservació de la vegetació i en general, del caràcter del paisatge existent. Prèviament a l'aprovació definitiva per part de l'Ajuntament s'obtindrà l'informe favorable respecte a la incorporació d'esta condició a la normativa urbanística, del Servei d'Infraestructura Verda i Paisatge.  
3.2. S'hauran de realitzar estudis d'integració paisatgística per a la implantació de futures actuacions d'ús residencial col·lectiu i hostaleria en les zones previstes. En estos estudis s'haurà de valorar tant l'efecte que la introducció de nous elements (senyalització dels establiments, reordenació de les parcel·les incrementant places d'aparcament, etc.) podrien tindre en el paisatge urbà de Rocafort, com la necessitat d'incorporar criteris específics de paisatge, en funció de les actuacions que es pretenga realitzar.  
3.3. Es complirà el que establix l'annex de protecció del pla general i, en el cas de possible afectació a algun element del patrimoni cultural inclòs en la pàgina web de la Conselleria de Cultura, s'obtindrà prèviament l'informe favorable de la referida conselleria. Tot això sense perjuí de complir la regulació existent per a les zones denominades com a conjunt tipològic i conjunt ambiental existent en el pla general.  
  
Es complirà, si és el cas, el que establix la legislació sectorial respecte a l'arbrat monumental (Llei 4/2006, de 19 de maig, de la Generalitat, de Patrimoni Arbori Monumental de la Comunitat Valenciana i la legislació de desplegament i modificació).  
4. Es grafiarà l'àmbit sobre el qual incidix la modificació en la documentació gràfica del document de planejament.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 10 del PGOU de Rocafort, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
València, 8 de febrer de 2016.- El director general de Medi Natural i d'Avaluació Ambiental: Antoni Marzo i Pastor.